Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I.	Vyčíslenie odhadu dopadov na verejné financie 
a) vyčíslenie (odhad) finančných dôsledkov na štátny rozpočet	
Nepredpokladá sa, že predložený návrh bude mať zvýšený dopad na verejné financie. V súvislosti s verejnými financiami sa v článku IV. mení zákon o správnych poplatkoch vo vzťahu k položkám, ktoré sa týkajú zákona o pobyte cudzincov. V prípade zníženia resp. oslobodenia určitej kategórie osôb od správnych poplatkov ide o nevyhnutné zmeny, ktoré si vyžaduje transpozícia smerníc EÚ. Týka sa to najmä občanov členských štátov Európskeho hospodárskeho priestoru a ich rodinných príslušníkov. Zníženie resp. oslobodenie od platenia správnych poplatkov je na druhej strane kompenzované zvýšením iných správnych poplatkov súvisiacich so žiadosťami podľa zákona o pobyte cudzincov. Aj keď je ťažko možné odhadnúť počet žiadostí, ktoré sa budú týkať spoplatňovaných úkonov, podľa doterajších skúseností možno predpokladať, že po navrhovanej úprave správnych poplatkov nedôjde k zníženiu objemu vybraných správnych poplatkov, skôr sa predpokladá jeho zvýšenie. 

Vyčíslenie predpokladaného dopadu návrhu novely zákona na štátny rozpočet v prípadoch, kde dochádza ku zmene výšky správneho poplatku. Predpoklad vychádza z povolených pobytov za rok 2004 :

V roku 2004 bolo povolených pobytov na účel:

podnikanie (2178 x 5000.-Sk)........................................................................... 10.890.000.- Sk

Predpoklad na rok 2005 po zvýšení správneho poplatku:

podnikanie (2178 x 7000.-Sk)............................................................................ 15.246.000.-Sk 
                                                                                                rozdiel ............  + 4.356.000.-Sk   

V roku 2004 bolo povolených trvalých pobytov:

ďalšie povolenie (5497 x 1000.-Sk) .................................................................. 5. 497.000.-Sk

Predpoklad na rok 2005 po zvýšení správneho poplatku:

ďalšie povolenie (5497 x 5000.-Sk) .................................................................. 27. 485.000.-Sk
                                                                                                rozdiel ............. + 21.988.000.-Sk

V roku 2004 bolo vydaných:

dokladov o pobyte (7700 x 100 Sk) ........................................................................770.000.-Sk

Predpoklad na rok 2005 po úprave správneho poplatku: 
dokladov o pobyte (7700 x 50) ............................................................................... 385.000.-Sk
                                                                                          rozdiel ......................... - 385.000.-Sk

V súlade so Smernicou Rady 2004/38/ES sa navrhuje znížiť správny poplatok za vydanie dokladu o pobyte na poplatok, ktorý nesmie prevyšovať poplatok za vydanie podobných dokladov stanovených pre občanov Slovenskej republiky. V prípade, ak bude schválený správny poplatok za vydanie občianskeho preukazu pre občana Slovenskej republiky na navrhovaných 150,-Sk, bude potrebné zvýšiť aj poplatok za vydanie dokladu. Tým by nevznikla predpokladaná strata 50,-Sk ale naopak, poplatok by sa o 50,-Sk zvýšil. 
Správne poplatky za niektoré položky sa nevyberajú a ich ponechanie v sadzobníku je nadbytočné. Ich vypustením nevzniknú žiadne straty v štátnom rozpočte. Ide len o transpozíciu európskych smerníc a zosúladenie položiek s platnou právnou úpravou v zákone o pobyte cudzincov, nakoľko súčasná položková skladba je neaktuálna.
Z uvedených štatistík vyplývajú rozdiely po úprave správnych poplatkov. 
b) vyčíslenie (odhad) finančných dôsledkov na rozpočty obcí 
Návrh nemá dopad na rozpočty obcí.
c) vyčíslenie (odhad) finančných dôsledkov na rozpočty VÚC 
Návrh nemá dopad na rozpočty VÚC.
d) vyčíslenie (odhad) finančných dôsledkov na rozpočty ostatných inštitúcií
Návrh nemá dopad na rozpočty ostatných inštitúcií.
II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb
Návrh zákona nemá dopad na obyvateľstvo, hospodárenie podnikateľskej sféry a iných právnických osôb.
III.	Vyčíslenie odhadu dopadov na životné prostredie
Návrh zákona nemá negatívne dopady na životné prostredie.
IV.	Odhad dopadov na zamestnanosť
Návrh zákona nemá negatívne dopady na zamestnanosť..
V.	Analýza vplyvov na podnikateľské prostredie
Návrh zákona nemá vplyv na podnikateľské prostredie.